b'\n_START_ARTICLE_\nWilliam Vainqueur\n_START_SECTION_\nSeurajoukkueura\n_START_PARAGRAPH_\nVainqueur on FC Nantesin kasvatti. H\xc3\xa4n debytoi seuran edustusjoukkueen paidassa Ligue 1:ss\xc3\xa4 helmikuussa 2007 Olympique de Marseillea vastaan. Avausmaali syntyi Ligue 2:ssa lokakuussa 2009 Dijon Football C\xc3\xb4te d\xe2\x80\x99Oria vastaan. Yhteens\xc3\xa4 Vainqueur pelasi seuran paidassa 92 ottelua tehden yhden maalin. Elokuussa 2011 Vainqueur siirtyi Belgian Jupiler Pro Leaguen Standard Li\xc3\xa8geen. H\xc3\xa4n edusti seuraa kolmen kauden ajan pelaten 89 ottelua, joissa syntyi viisi maalia. Li\xc3\xa8gen paidassa Vainqueur debytoi my\xc3\xb6s Eurooppa-liigassa. Hein\xc3\xa4kuussa 2014 Vainqueur siirtyi Ven\xc3\xa4j\xc3\xa4n valioliigan FK Dynamo Moskovaan. Moskovassa Vainqueur pelasi yhden kauden, jonka aikana h\xc3\xa4n teki 28 ottelussa kaksi maalia._NEWLINE_Elokuussa 2015 Vainqueur siirtyi Italian Serie A:han AS Roman riveihin. H\xc3\xa4n debytoi Serie A:ssa syyskuussa 2015 Carpi FC:t\xc3\xa4 vastaan. Muutamaa p\xc3\xa4iv\xc3\xa4\xc3\xa4 my\xc3\xb6hemmin Vainqueur teki Mestarien liiga -debyyttins\xc3\xa4 BATE Borisovia vastaan.\n_START_SECTION_\nMaajoukkueura\n_START_PARAGRAPH_\nVainqueur on pelannut Ranskan alle 19- ja alle 21-vuotiaiden maajoukkueessa kummassakin yhden ottelun. H\xc3\xa4n voi edustaa aikuisten maajoukkuetasolla Ranskan sijaan my\xc3\xb6s Haitia, josta h\xc3\xa4nen vanhempansa ovat kotoisin.'